
Procurorii DNA îl suspectează pe Iulian Dumitrescu, 
prim-vicepreședinte PNL, de presupusa comitere a 
infracțiunii de fals în declaraţii în formă continuată 
și de luare de mită. În cauză, procurorii DNA o 
vizează și pe sora dar și pe cumnatul lui Iulian 
Dumitrescu, Angelica Marilena Lambrea și Adrian 
Daniel Lambrea. La mijloc ar fi milioane de lei din 
contracte cu dedicație, bani cheltuiţi pe bunuri și 
vacanțe de lux, dezvăluie jurnalista Sorina Matei 
într-un articol publicat de agenţia Mediafax. 


În ceea ce privesc declaraţiile de avere, procurorii DNA susţin că 
liderul PNL avea obligaţia legală de a înscrie în ele veniturile 


obţinute de soţia sa, Paula Alexandra Dumitrescu, dar şi alte 
sume. 


Procurorii au analizat în detaliu tranzacţiile făcute pe conturi de 
liderul PNL de-a lungul anilor: 


e Cu referire la declaraţia din 2021, Dumitrescu n-ar fi trecut 
suma de 765.249,55 lei, 29.125 GBP şi suma de 24.000 de euro 
pe care le-a utilizat de pe conturile bancare având ca titular 
pe sora sa. 


e S-au analizat fiecare dintre tranzacţiile efectuate în perioada 
01.01.2020-15.06.2023 de pe conturile bancare având drept 
titular pe Lambrea Angelica Marilena, constatându-se că s-au 
efectuat tranzacţii care au avut ca beneficiar familia 
Dumitrescu însemnând lulian Dumitrescu, soţia acestuia 
Alexandra Paula Dumitrescu şi copiii acestora. 

e Plăţi către Chivu Cristian Eugen şi Chivu Oana Adelina în 
valoare de 240.273,24 lei şi 24.000 euro - plăţi chirie diverse 
luni pentru lulian Dumitrescu 

e Plăţi către Medusa Hotel International SRL în valoare de 
35.410 lei - pentru Alexandra/ lulian Dumitrescu 


e Plăţi către Masterange Romania SRL în valoare de 107.608,54 
lei - diverse plăţi pentru Adelina Chivu 


e Plăţi către PFA Ioniţă Victor Constantin şi Federaţia Română 
de Tenis în valoare de 300.875,6 lei - plată pentru Andrei 
Dumitrescu 

e Plăţi către Liceul Internaţional de Informatică în valoare de 
12.750 lei 

e Plăţi către Fundaţia Mateas în valoare de 44.308,28 lei - plată 
pentru Sara Dumitrescu 

e Alte plăţi efectuate în beneficiul familiei Dumitrescu, conform 
justificărilor de plată identificate în documentele bancare în 
valoare de 24.023,89 lei şi 29.185 GBP - plăţi pentru Alexandra 
Dumitrescu 


Maşinile şoţie baronului PNL Iulian Dumitrescu în valoare de peste jumătate de milion de euro 


Schema pusă la punct cu ajutorul surorii 


Procurorii cred că sumele de bani pe Lambrea Angelica Marilena 
le-a transferat lui lulian Dumitrescu, în perioada 08.06.2021- 
19.04.2022, au fost folosite pentru bunuri de lux ori pentru 
achitarea unor cheltuieli cu servicii turistice în destinaţii exotice: 
25.821,37 lei (22140 AED) la Level Shoes Dubai în data de 
04.11.2021, 35.02 7,54 lei (30000 AED) la Chanel Dubai în data de 
09.11.2021, 34.888,34 lei (7050 Eur) la Van Cleef Monaco, în data 
de 03.12.2021, 87.176,94 lei la One & Only Resorts Reethi Rah 
Maldive, în data de 27.12.2021, 85.549,19 lei la Joali Maldives în 
data de 09.02.2022. 


Procurorii au analizat şi transferurile de bani dintre Angelica 
Marilena Lambrea, sora lui lulian Dumitrescu, şi liderul PNL - din 
iunie 2021 şi până în aprilie 2022 - acestea fiind de 1,6 milioane de 
lei. Astfel, lulian Dumitrescu şi-a plătit 17.614,35 euro vacanţa la 
One & Only Resorts Reethi Rah Maldive, cu 85.549,19 lei (17.300,14 
euro) către Joali Maldives, cu 48.967,38 lei (9.900 euro) către L" 


Apogee Courchevel (Franţa), cu 35.027, 54 lei (7.077,77 euro) către 
Chanel Dubai, cu 34888, 34 lei (7050 euro) către Van Cleef Monaco, 
cu 32.819, 53 lei (6640 euro) către Hotelul Georges V Paris. 


Suma de 2.975.500 lei (1.616.000 de lei+1.359.500 lei) ar fi fost 
cheltuită în decurs de un an şi 6 luni pe vacanțe şi achiziţii de 
produse de lux, reprezintă mai mult decât dublul sumelor de 
1.078.507 lei şi 57.000 de euro, care reprezintă totalitatea 
veniturilor declarate de lulian Dumitrescu împreună cu familia sa 
(soţie + copii aflaţi în întreţinere) în cele două declaraţii de avere 
din anul 2022 şi 2023. 


Procurorii susţin că o parte dintre sumele de bani care au creditat 
conturile numiţilor Lambrea Daniel Adrian şi Lambrea Angelica 
Marilena au fost retransferate direct către lulian Dumitrescu, iar o 
altă parte a sumelor de bani a fost folosită pentru a acoperi 
cheltuieli în beneficiul lui lulian Dumitrescu, a soţiei acestuia 
Alexandra Paula Dumitrescu ori a copilului acestora. 


„Astfel, cu titlu de exemplu, prezentăm următoarele situaţii: 


a)contul (XXX) aparţinând numitului Lambrea Daniel Adrian în 
data de 09.08.2023 s-a efectuat o plată către Bulgari Espana SA în 
sumă de 145.124 lei (29.300 euro), în condiţiile în care din 
exploatarea măsurilor de supraveghere tehnică autorizate în 
cauză, a rezultat că în aceeaşi dată de 09.08.2023 Dumitrescu 
Alexandra este contactată telefonic de o reprezentantă a 
companiei Bulgari din Spania şi poartă o discuţie telefonică în 
limba engleză în care aceasta o felicită pentru achiziţia unui ceas. 


Deosebit de relevant este faptul că angajata Bulgari doreşte să 
confirme adresa de livrare a ceasului, menţionând „Strada 
Jandarmeriei”, moment în care Alexandra Dumitrescu o întrerupe 
şi îi spune că va trimite şoferul la Madrid să ridice ceasul personal. 


Faptele de luare de mită 


În legătură cu presupusele fapte de luare de mită (Iulian 
Dumitrescu) şi complicitate de luare de mită ( Adrian Daniel 
Lambrea şi Angelica Marilena Lambrea), în dosar, în octombrie 
2023 - au înregistrat şi un denunţ al lui lonel Pirpiliu. 


Denunţătorul ar fi susţinut că lulian Dumitrescu i-ar fi propus să 
cumpere firma BERTONI CONSTRUCT SRL de la proprietarul de 
drept LAMBREA DANIEL, cumnatul lui, iar acordul privind preţul de 
aproximativ 9 milioane de euro la care să se cumpere firma a fost 
luat de la lulian Dumitrescu. Acest preţ ar fi fost supraevaluat. 
Ulterior, firma Vallys Deco SRL ca lider/asocierea de firme din care 
făcea parte DRUM CONCEPT SRL au fost sprijinite să câştige sunt 
obiectivul „Varianta ocolitoare Mizil” şi Lucrări de reparaţii 
generale în judetul Prahova. 


Interceptări din dosar 


În dosar, procurorii au obţinut în octombrie 2023 - mandate de 
supraveghere tehnică şi au mai multe interceptări dar şi 
înregistrări ambientale. 


Una dintre înregistrări îl vizează şi pe lulian Dumitrescu: 


„Referitor la exercitarea în fapt a acestei atribuţii de către lulian 
Dumitrescu, prezintă relevanţă discuţia purtată în mediul 
ambiental cu Vasile Anna-Maria în data de 27.11.2023, din 
conţinutul căreia, rezultă în esenţă, faptul că Vasile Anna Maria îi 
va trimite o listă lui lulian Dumitrescu cu prestatorii care au 
efectuat lucrări pentru CJ Prahova pentru ca acesta să decidă cui 
anume va face plăţile. 


În acest sens, vom prezenta pasaje din conţinutul acestei discuţii 
purtate în mediul ambiental în data de 27.11.2023, după cum 
urmează: 


„(...)VASILE ANNA-MARIA: Tre să hotărâm ce... pe cine mai 
plătim... 


DUMITRESCU IULIAN: Mă suni diseară dacă vrei, da? 


VASILE ANNA-MARIA: Nu, deci, tre” să vedem cum luăm cu 
neeligibilele astea, hotărâm când ne vedem... 


DUMITRESCU IULIAN: Pe 4...Pe..8...... (neinteligibil)... 


VASILE ANNA-MARIA: ...(neinteligibil)... să mă văd mai pe... deci 
ar trebui să hotărâm... o să-ţi dau eu listă, după ce bani am... 


DUMITRESCU IULIAN: Mă ...(neinteligibil)... 

VASILE ANNA-MARIA: O să-ţi dau o listă cu ce bani am... 
DUMITRESCU IULIAN: Mă uit pe ea şi vorbim la telefon... 
VASILE ANNA-MARIA: Şi dup-aia vorbim la telefon. Hai pa.(...)” 


Procurorii consideră că fapta de luare de mită constă în aceea că 
în calitate de funcţionar public- preşedinte al Consiliului Judeţean 
Prahova, cu intenţie, a pretins în mod direct de la Pirpiliu lonel 
(asociat unic şi administrator al Laborator şi Consultanta în 
Constructii SRL), pentru sine şi pentru altul, 47.500.000 de lei ca 
preţ supraevaluat a părţilor sociale ale SC BERTONI CONSTRUCT 
SRL, sumă ce nu i se cuvine, în legătură cu îndeplinirea unor acte 
care intră în îndatoririle sale de serviciu, şi a primit în urma acestei 
pretinderi, în intervalul 09.01.2023-04.12.2023, de la Pirpiliu lonel, 
în mod indirect prin intermediul complicilor săi Lambrea Angelica 
Marilena şi Lambrea Daniel Adrian, suma totală de 16.210.000 lei, 
sumă ce nu i se cuvine, în legătură cu îndeplinirea unor acte care 
intră în îndatoririle sale de serviciu. 

